### Resumé

I henhold til § 11 i vedtægterne for Vejle Erhvervshavn skal der udarbejdes et regnskab, som er i overensstemmelse med reglerne og principperne i årsregnskabsloven. Ifølge § 9 i vedtægterne skal Havnebestyrelsen foretage indstilling til Byrådet med henblik på godkendelse af årsregnskabet.

### Sagsfremstilling

Havnebestyrelsen har på sit møde den 31. maj 2024 godkendt Årsrapport 2023 inkl. ledelsesberetning og Revisionsprotokollat, og at det fremsendes til Byrådet til endelig godkendelse.

Årsregnskabet giver ifølge den uafhængige revisors revisionspåtegning et retvisende billede af havnens aktiver, passiver og finansielle stilling pr. 31. december 2023 samt af resultatet af havnens aktiviteter for regnskabsåret 1. januar - 31. december 2023 i overensstemmelse med årsregnskabsloven.

Til information vedlægges oversigt over reservering af fri egenkapital pr. 1. januar 2023.

### Historik

#### Kommunaldirektøren indstiller, den 10. juni 2024, punkt 161:

at årsrapport 2023 inkl. ledelsesberetning og Revisionsprotokollat for Vejle Erhvervshavn godkendes.

#### Beslutning fra Økonomiudvalget, den 10. juni 2024, punkt 161:

Anbefales.

### Beslutning

Godkendt.

Fraværende: Vagn Olesen. I stedet mødte Nana Lund.

Fraværende: Hans Jakobsen. I stedet mødte Kaspar Schmidt.

Fraværende: Nicolai Hermansen.

Fraværende: Ane Jacobsen.